Federalno ministarstvo razvoja, poduzetništva i obrta na osnovu člana 217. stav 2. Zakona o upravnom postupku („Službene novine Federacije BiH“, broj: 2/98 i 48/99), objavljuje

**IZMJENE I DOPUNE JAVNOG KONKURSA**

**za finansiranje programa i projekata iz dijela prihoda ostvarenih po osnovu naknada za priređivanje igara na sreću u 2024. godini, objavljenog dana 28.02.2025.godine u Dnevnom Avazu, Dnevnom listu i na WEB stranici Miinistarstva**

**U Poglavlju I PREDMET JAVNOG KONKURSA**

**mijenja se i sada glasi:**

|  |  |  |  |
| --- | --- | --- | --- |
| **R.B.** | **Projekat** | **Maksimalni iznos u KM** | **Napomena** |
| 1. | Tehnička kultura | 2.000,00 | - |
| 2. | Udruženja koja se bave inovacijama za nagradni fond za nagrađivanje inovatora za inovacije od međunarodnog značaja | 2.000,00 | Pojedinačne isplate (koju korisnik isplaćuje inovatorima) iznose do 500,00 KM |

**U Poglavlju II. KRITERIJI ZA RASPODJELU SREDSTAVA (OPĆI I POSEBNI)**

**mijenja se i sada glasi:**

|  |  |  |
| --- | --- | --- |
| **R.B.** | **Opći kriteriji** | **Maksimalan broj bodova** |
| 1. | Broj godina od registracije/osnivanja podnosioca projektne prijave | 10 bodova |
| 2. | Broj realizovanih programa i projekata koji su finansirani od strane drugih organa uprave | 5 bodova |
| 3. | Preporuka stručnjaka/nadležne institucije koji su sudjelovali u izradi projektne prijave | 5 bodova |
| 4. | Iznos sufinansiranja | 5 bodova |
| 5. | Dokazi, izdati od strane ministarstava koja dodjelju sredstva od igara na sreću, o uspješno realizovanim projektima (osim sredstava dobivenih od FMRPO) | 5 bodova |

|  |  |  |
| --- | --- | --- |
| **R.B.** | **Posebni kriteriji - Promocija tehničke kulture** | **Maksimalan broj bodova** |
|  | Registracija za obavljanje djelatnosti iz oblasti tehničke kulture | 30 bodova |
|  | Kvalitet projekta | 10 bodova |
|  | Poticaji Ministarstva u posljednih 5 godina | 15 bodova |
|  | Broj uposlenih radnika kod podnosioca projektne prijave | 15 bodova |

|  |  |  |
| --- | --- | --- |
| **R.B.** | **Posebni kriteriji - Udruženja koja se bave inovacijama za nagradni fond za nagrađivanje inovatora za inovacije od međunarodnog značaja** | **Maksimalan broj bodova** |
| 1. | Registracija za obavljanje djelatnosti iz oblasti inovacija | 30 bodova |
| 2. | Broj podnesenih patentnih prijava i/ili prijava industrijskog dizajna u Institut za intelektualno vlasništvo BiH | 10 bodova |
| 3. | Broj podnesenih međunarodnih patentnih prijava | 5 bodova |
| 4. | Ostvarena priznanja i nagrade za inovacije od međunarodnog značaja | 10 bodova |
| 5. | Poticaji Ministarstva u posljednih 5 godina | 15 bodova |

**U Poglavlju III. POTENCIJALNI KORISNICI**

**mijenja se i sada glasi:**

Potencijalni korisnici sredstava su udruženja građana i humanitarne organizacije sa sjedištem na teritoriju Federacije Bosne i Hercegovine, koji su osnovani u skladu sa važećim propisima o udruženjima i fondacijama.

**U Poglavlju IV. NAČIN PODNOŠENJA PROJEKTNE PRIJAVE**

**mijenja se i sada glasi:**

Prijave se dostavljaju zaključno sa 24.03.2025. godine, odnosno prihvatit će se projektne prijave koje imaju poštanski pečat najkasnije s navedenim datumom.

Izmjene i dopune javnog konkursa za finansiranje programa i projekata iz dijela prihoda ostvarenih po osnovu naknada za priređivanje igara na sreću u 2024. godini, objavljenog dana 28.02.2025.godine u Dnevnom Avazu, Dnevnom listu i na WEB stranici Ministarstva su sastavni dio JAVNOG KONKURSA za finansiranje programa i projekata iz dijela prihoda ostvarenih po osnovu naknada za priređivanje igara na sreću u 2024. godini, objavljenog dana 28.02.2025.godine u Dnevnom Avazu, Dnevnom listu i na WEB stranici Miinistarstva, čiji ostali dijelovi ostaju na snazi.